ગામના પાદરે કે બસ-સ્ટેન્ડે ઠંડા પાણીના બે-ત્રણ માટલા મુકીને તેના ઉપર પલાડેલું કપડું વીંટાળીને બેઠેલી બેનો દસીયું, પોંચીંયું કે પચાસ પૈસા લઇને સરસ મઝા નું એક ગ્લાસ ઠંડુ પાણી આપે જો કે અમુક જગ્યાએ વિનામૂલ્યે પણ આ વ્યવસ્થાના રૂપે પીવા પાણી મળતું. ત્યારબાદ વડગામ તાલુકાના અમુક ગામડાઓમાં જે તે ગામના દાતાશ્રીઓના સહયોગથી પાણીની પાકી પરબોનું (ટાંકી સ્વરૂપે) બાંધકામ કરવામાં આવ્યું જેમાં પાણી ગ્રામ પંચાયત ની પાઈપ લાઈન થી પુરૂ પાડવામાં આવતું આજે પણ ઘણી જગ્યાએ આ વ્યવસ્થા છે.